**2ο ΠΕΚΕΣ-ΣΕΕ-google forms\_8-10-19**

**Διαμόρφωση ερωτήσεων**

* Ο ερευνητής πρέπει να χρησιμοποιεί **απλή και κατανοητή γλώσσα**
* Επίσης, να χρησιμοποιεί **μικρές ερωτήσεις** –για να είναι ευκολονόητες
* **Να αποφεύγει τις διπλές ερωτήσεις** (π.χ. θα θέλατε να επιμορφωθείτε στις παιδαγωγικές **και** επιστημονικές εξελίξεις του τομέα ενδιαφερόντων σας?
* **Να αποφεύγει τις καθοδηγητικές ερωτήσεις, δλδ. αυτές** **που προκαλούν προκαθορισμένες απαντήσεις** (π.χ. «στην κοινωνία μας θεωρείται ότι δεν είναι αποδεκτό για τις γυναίκες, να προτείνουν αυτές προφυλακτικό»- οι ερωτώμενοι τείνουν συνήθως να επιλέγουν τις κοινωνικά αποδεκτές απαντήσεις…)
* **Να αποφεύγει τις ερωτήσεις** **που περιλαμβάνουν άρνηση** (π.χ. Η χρήση κινητών ΔΕΝ θα πρέπει να επιτρέπεται» ΝΑΙ/ΟΧΙ)
* **Να αποφεύγει τις ερωτήσεις** **που χρειάζονται ειδικές γνώσεις για να απαντηθούν** (π.χ. τι γνώμη έχετε για την πολιτική της κυβέρνησης στο θέμα της απονομής της ιθαγένειας σε μετανάστες?»)
* **Να χρησιμοποιεί όρους που να είναι κατανοητοί από όλες τις κοινωνικές ομάδες** (π.χ., νέοι, μετανάστες, κλπ. ή π.χ. η λέξη «κακοποίηση» αν εμπεριέχει και τη λεκτική και τη σωματική εκδοχή)
* **Να αποφεύγει τις ερωτήσεις** **που λόγω της αναφοράς σε ονόματα ή σύμβολα προκαλούν συγκεκριμένες απαντήσεις** (π.χ. ο τάδε φιλόσοφος είπε οτι “...”! Συμφωνείτε?)
* **Να αποφεύγει τις ερωτήσεις** **για μη αποδεκτές συμπεριφορές** (π.χ. έχετε κακοποιήσει τη γυναίκα σας?-Οι πληροφορίες για τέτοιες συμπεριφορές συλλέγονται έμμεσα χωρίς να πρέπει ο ερωτώμενος να παραδεχθεί ότι έχει διαπράξει κάποια μη αποδεκτή συμπεριφορά)
* **Σε ερωτήματα που διερευνάται η συχνότητα, θα πρέπει πάντα να υπάρχει χρονικά καθορισμένο διάστημα,** π.χ. εβδομάδα, μήνας, κλπ
* **Πρέπει πάντοτε να δίνεται η πιθανή απάντηση «Δεν γνωρίζω» ή «Δεν απαντώ»** ( δεν γνωρίζουν όλα τα άτομα όλα τα θέματα). Επίσης, σε ορισμένα ερωτήματα πρέπει να δίνεται η δυνατότητα στον ερωτώμενο να επιλέξει ως απάντηση «Δεν είμαι σίγουρος/η» ή «άλλη απάντηση»
* **Ενικός ή πληθυντικός αριθμός?** Το αποφασίζει κάθε φορά η ερ. ομάδα ανάλογα με το θέμα και την ομάδα στην οποία απευθύνεται
* **Κατηγοριοποιήσεις σε ερωτήσεις που προκαλούν αμηχ**ανία (π.χ. ηλικία, εισόδημα-είναι πιο εύκολο να επιλέξει κανείς ηλικιακή κατηγορία από το να δηλώσει την ηλικία του)
* **Αποφυγή κοινωνικά αποδεκτών ζητημάτων με απαντήσεις του τύπου «Συμφωνώ»-«Διαφωνώ»,** γιατί προκαλούν υψηλά ποσοστά αναμενόμενων απαντήσεων. Π.χ. «Το αλκοόλ ή το κάπνισμα κάνει κακό στην υγεία»- Αυτή η απάντηση δεν προσφέρει καμία νέα πληροφορία, οπότε δεν είναι αξιολογήσιμη στην ερμηνεία των αποτελεσμάτων-πρόκειται για κάτι καταγεγραμμένο ήδη σε κοινωνικό επίπεδο και δεν έχει νόημα να συμπεριληφθεί σε μια έρευνα.

**Ο δεκάλογος του καλού ερωτηματολογίου:**

1. Οι ερωτήσεις πρέπει να είναι απλές, σαφείς και κατανοητές

2. Πρέπει να είναι μικρές

3. Να μην περιλαμβάνουν άρνηση

4. Να μην είναι διπλές

5. Να μην προδιαθέτουν και να μην κατευθύνουν τον ερωτώμενο προς μια συγκεκριμένη απάντηση

6. Να μην συμπεριλαμβάνουν εξειδικευμένους όρους και να μην προϋποθέτουν ειδικές γνώσεις

7. Να κατηγοριοποιούνται όταν είναι εφικτό

8. Να μην συμπεριλαμβάνουν σύμβολα ή ονόματα που προκαλούν συγκεκριμένες απαντήσεις

9. Να μην αφορούν μη αποδεκτές συμπεριφορές

10. Να δίνεται κατά κανόνα η δυνατότητα δεν γνωρίζω/δεν απαντώ ή άλλη απάντηση